ΓΝΩΜΟΔΟΤΗΣΗ ΤΗΣ ΕΠΙΤΡΟΠΗΣ σύμφωνα με το άρθρο 251, παράγραφος 2, στοιχείο γ) της συνθήκης ΕΚ, επί των τροπολογιών του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση ΚΑΝΟΝΙΣΜΟΥ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για τα μέτρα που προορίζονται να ευνοήσουν την πλήρη ενσωμάτωση της περιβαλλοντικής διάστασης στην αναπτυξιακή διαδικασία των αναπτυσσόμενων χωρών ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

1. Εισαγωγή

Το άρθρο 251, παράγραφος 2, στοιχείο γ) της Συνθήκης ΕΚ προβλέπει ότι η Επιτροπή εκδίδει γνώμη για τις τροπολογίες που πρότεινε το Ευρωπαϊκό Κοινοβούλιο σε δεύτερη ανάγνωση.

Η Επιτροπή παραθέτει στη συνέχεια τη γνώμη της για τις 13 τροπολογίες που πρότεινε το Κοινοβούλιο. Οι τροπολογίες αυτές γίνονται δεκτές με τον ακόλουθο τρόπο : 11 τροπολογίες γίνονται αυτούσιες δεκτές, μία εν μέρει μόνο, και μία άλλη γίνεται επίσης δεκτή αλλά σε διαφορετική διάταξη του κειμένου από αυτήν που προέβλεπε το Κοινοβούλιο.

2. ιστορικο

α) Στις 28 Ιανουαρίου 1999, η Επιτροπή διαβίβασε στο Συμβούλιο και στο Ευρωπαϊκό Κοινοβούλιο την πρόταση κανονισμού (COM(1999) 36 τελικό- COD 1999/0020) της 28ης Ιανουαρίου 1999.

β) Η Οικονομική και Κοινωνική Επιτροπή εξέδωσε τη γνώμη της στις 7 Ιουλίου 1999.

γ) Η Επιτροπή των Περιφερειών ενημέρωσε το Συμβούλιο για το ότι δεν θα εκδώσει γνώμη για την πρόταση αυτή.

δ) Στις 5 Μαΐου 1999, το Κοινοβούλιο ενέκρινε σε πρώτη ανάγνωση ευνοϊκό ψήφισμα που περιείχε 53 τροπολογίες επί της πρότασης της Επιτροπής.

ε) Στις 2 Φεβρουαρίου 2000, η Επιτροπή εξέδωσε βάσει του άρθρου 250 παράγραφος 2 της Συνθήκης τροποποιημένη πρόταση απόφασης η οποία ενσωματώνει αυτούσιες ή εν μέρει τις 28 από τις 53 τροπολογίες που πρότεινε το Κοινοβούλιο (COM(2000) 55 τελικό- COD 1999/0020) της 02.02.2000.

στ) Στις 17 Δεκεμβρίου 1999, το Συμβούλιο εξέδωσε την κοινή του θέση.

ζ) Στις 15 Μαρτίου 2000, το Ευρωπαϊκό Κοινοβούλιο ενέκρινε, σε δεύτερη ανάγνωση, ευνοϊκό ψήφισμα νομοθετικού περιεχομένου το οποίο περιέχει 13 τροπολογίες επί της κοινής θέσης.

3. αντικειμενο της προτασησ

Η παρούσα πρόταση θεωρείται σημαντικότατο μέσο που θα βοηθήσει την Κοινότητα να τηρήσει τις νομικές και πολιτικές της δεσμεύσεις όσον αφορά την προστασία του περιβάλλοντος στο πλαίσιο της βιώσιμης ανάπτυξης. ´Εχει ως στόχο να εξασφαλίσει την υλοποίηση δράσεων που άρχισαν να εφαρμόζονται δυνάμει του κανονισμού (ΕΚ) αριθ. 722/97 του Συμβουλίου της 22ας Απριλίου 1997, μετά τη λήξη τους στις 31 Δεκεμβρίου 1999. Προτείνεται μία νέα νομική πράξη η οποία λαμβάνει υπόψη, αφενός, τις εξελίξεις που σημειώθηκαν στην Κοινότητα και στον τομέα του περιβάλλοντος σε διεθνές επίπεδο και, αφετέρου, την εμπειρία που αποκτήθηκε κατά την εφαρμογή του προαναφερθέντος κανονισμού. Ο προτεινόμενος κανονισμός καθορίζει το πλαίσιο διαχείρισης του κονδυλίου B7-6200 του προϋπολογισμού, το οποίο είναι το πλέον ειδικό χρηματοδοτικό μέσο που διαθέτει η ΕΚ σχετικά με την εφαρμογή των προαναφερθεισών δεσμεύσεων.

4. γνωμη της επιτροπης για τισ τροπολογιεσ του ευρωπαϊκου κοινοβουλιου

4.1. Τροπολογίες που έγιναν δεκτές από την Επιτροπή

- Οι τροπολογίες 19, 20 και 21 αφορούν τις διατάξεις διαχωρισμένης επιτροπολογίας. Η συμβουλευτική διαδικασία ισχύει για την έγκριση μεμονωμένων σχεδίων και προγραμμάτων ενώ η επιλογή των στρατηγικών προσανατολισμών ανατίθεται σε επιτροπή διαχείρισης. Οι διατάξεις αυτές συγκλίνουν προς τη γενική προσέγγιση της Επιτροπής η οποία στοχεύει στο να ενισχυθεί ο ρόλος των επιτροπών όταν πρόκειται για στρατηγικούς προσανατολισμούς, περιορίζοντας ωστόσο τον ρόλο αυτό κατά την εξέταση των μεμονωμένων σχεδίων.

- Οι τροπολογίες 1 έως 8, δευτερεύουσας σημασίας, έχουν ως αποτέλεσμα, με τις επαναλήψεις ή/και λεπτομέρειες που εισάγουν, να βαραίνουν την δομή του κειμένου. Οι τροπολογίες αυτές υποστηρίζονται από την Επιτροπή αλλά μόνο για λόγους συμβιβασμού, γνωρίζοντας ότι το Συμβούλιο δήλωσε έτοιμο να τις αποδεχθεί.

4.2. Τροπολογία που έγινε εν μέρει δεκτή από την Επιτροπή

- Η τροπολογία αριθ. 11 αφορά τον συμβιβασμό σχετικά με το ύψος της χρηματοδότησης. Έχει όντως δηλωθεί ότι το ποσό των 93 εκατ. ευρώ μπορεί να εξετασθεί ευνοϊκά κατά τις συζητήσεις της ομάδας του Συμβουλίου. Η Επιτροπή μπορεί να συμφωνήσει με το ποσό αυτό. Σημειώνεται ωστόσο ότι η τροπολογία αριθ. 11 εισάγει επίσης διάταξη σύμφωνα με την οποία η Επιτροπή υποβάλει στο Ευρωπαϊκό Κοινοβούλιο και στο Συμβούλιο, πριν από το τέλος του 2005, πρόταση σχετικά με ένα νέο ποσό χρηματοδότησης. Αυτό το τμήμα της τροπολογίας δεν έχει πλέον λόγο ύπαρξης, δεδομένου ότι η διάρκεια ισχύος του προτεινόμενου νομοθετικού μέτρου δεν είναι πλέον απεριόριστη.

4.3. Τροπολογία που έγινε δεκτή από την Επιτροπή αλλά σε άλλη διάταξη του κειμένου

- Η τροπολογία αριθ. 9 αφορά τον συντονισμό με τις μη κυβερνητικές οργανώσεις. Η Επιτροπή δεν συμφωνεί με το να εισαχθεί το στοιχείο αυτό στη διάταξη του άρθρου 5 παράγραφος 5β, όχι λόγω διαφωνίας της επί της αρχής αλλά διότι η συγκεκριμένη διάταξη εξετάζει τις υποχρεώσεις συντονισμού με τα κράτη μέλη, όπως αυτές απορρέουν από τη συνθήκη. Η Επιτροπή κρίνει ως εκ τούτου ότι είναι καταλληλότερο να εισαχθεί το στοιχείο αυτό με τη μορφή συμπληρώματος στη διάταξη του άρθρου 5 παράγραφος 6.

5. ΣΥΜΠΕΡΑΣΜΑ

Κατά συνέπεια, η Επιτροπή τροποποιεί την πρότασή της σύμφωνα με το άρθρο 250, παράγραφος 2 της Συνθήκης περί ιδρύσεως της Ευρωπαϊκής Κοινότητας.